**Ivan Gundulić, Osman**

1. Prvo pjevanje

 Ah, čijem si se zahvalila,
tašta ljudska oholasti?
Sve što više stereš krila,
sve ćeš paka niže pasti!

 Vjekovite i bez svrhe
nije pod suncem krepke stvari,
a u visocijeh gora vrhe
najprije ognjen trijes udari.

 Bez pomoći višnje s nebi
svijeta je stavnos svijem bjeguća:
satiru se sama u sebi
silna carstva i moguća.

 Kolo od sreće uokoli
vrteći se ne pristaje:
tko bi gori, eto je doli,
a tko doli gori ustaje.

Sad vrh sablje kruna visi,
sad vrh krune sablja pada,
sad na carstvo rob se uzvisi,
a tko car bi, rob je sada.

 Proz nesreće sreća iznosi,
iz krvi se kruna crpe,
a oni kijeh se boje mnozi
strah od mnozijeh i oni trpe.

  Od izdajstva i od zasjeda
ograđena je glava u cara,
a u čas se zgoda ugleda
od ke ne bi pametara.
   O djevice čiste i blage
ke vrh gore slavne i svete
slatkom vlasti pjesni drage
svijem pjevocim naričete,

  narecite sad i meni
kako istočnom caru mladu
smrt vitezi nesmiljeni
daše u svomu Carigradu.

1. SADRŽAJNA I STRUKTURNA ANALIZA ULOMKA
2. Protumači svaku strofu svojim riječima i odredi glavnu misao svake od njih

**primjer 1. strofa:**

Autor se obraća oholosti i kaže da nisko padnu oni koji su oholi i koji se uzdižu iznad drugih

GLAVNA MISAO: Tko se uzdiže u svojoj oholosti i uobraženosti , doživjet će propast.

1. Odredi temu ulomka.
2. Odredi vrstu strofe i stiha.
3. Zapazi postupak invokacije. Ustanovi kojim stihovima započinje.
4. Koja obilježja baroknog svjetonazora zapažaš u uvodu u ovaj ep?
5. Nauči izražajno izgovarati 4. i 5. strofu